
DĖL PIRKIMO SĄLYGŲ PAAIŠKINIMO / PATIKSLINIMO
Pranešame, kad gauti klausimai „Mobilūs avarinio maitinimo dyzeliniai elektros generatoriai“ pirkime (toliau – Pirkimas), į kuriuos pateikiami atsakymai:
1 klausimas: Ar elektros generatorius turi būti sumontuotas ant priekabos ir užregistruotas kaip vienas junginys Regitroje, ar prekės tiekiamos kaip atskiros prekės? Jeigu kaip atskiros prekės, tuomet praeinant technikinę patikrą, generatorius turės būti nuimamas kaskart nuo priekabos ir montuojamas laikinomis priemonėmis.
[bookmark: _Hlk27729900]Atsakymas: Atsakydami į pateiktą klausimą informuojame, kad generatorius turi būti sumontuotas ant priekabos ir užregistruotas kaip vienas junginys Regitroje.

2 klausimas: Prašome patikslinti dėl generatoriaus variklio tipo. Pagal 2016 m. rugsėjo 14 d. Europos Parlamento ir Tarybos reglamentą (ES) 2016/1628 dėl reikalavimų, susijusių su ne keliais judančių mechanizmų vidaus degimo variklių dujinių ir kietųjų dalelių išmetamųjų teršalų ribinėmis vertėmis, jeigu generatorius yra sumontuotas ant priekabos, jo dyzelinio variklio kategorija turi būti ne žemesnė nei "stage V". Prašau patikslinkite, ar nesate nusimatę stage V kategorijos?
Atsakymas: Informuojame, kad pirkimo dokumentų techninė specifikacija keičiama ar tikslinama nebus. Perkantysis subjektas pirkimo dokumentuose nenustato specifinių variklio emisijos klasių, tačiau pažymi, kad tiekėjo siūloma įranga privalo visiškai atitikti visus Lietuvos Respublikoje ir Europos Sąjungoje galiojančius imperatyvius teisės aktų reikalavimus, įskaitant ir Europos Parlamento ir Tarybos reglamentą (ES) 2016/1628. Tiekėjas, teikdamas pasiūlymą, pats prisiima atsakomybę, kad jo siūloma prekė bus tinkama teisėtam eksploatavimui pagal jos numatytą paskirtį.

3 klausimas: Techninės specifikacijos 9.1. punkte aprašyta gaubto konstrukcija: "Pilnai išardoma, iš modulinių, varžtais tvirtinamų dalių, neribojanti bet kokių agregato priežiūros ir remonto darbų."
Norime pabrėžti, jog gamintojai nerekomenduoja varžtais sujungiamų konstrukcijų generatoriams, montuotiems ant priekabų. Gamintojai rekomenduoja ant priekabų naudoti generatorius su suvirintais gaubtais. Informuojame, jog suvirtintas gaubtas neriboja generatoriaus priežiūros bei remonto darbų, kadangi turi dureles tam skirtose tinkamose vietose.
Atsakymas: Atsakydami į pateiktą klausimą informuojame, kad techninės specifikacijos 9.1 punkte nustatytas reikalavimas nekeičiamas.
Reikalavimas dėl pilnai išardomos, iš modulinių, varžtais tvirtinamų dalių sudarytos gaubto konstrukcijos nustatytas siekiant užtikrinti patogią ir efektyvią generatoriaus techninę priežiūrą, remontą bei atskirų gaubto elementų pakeitimą, neapribojant prieigos prie agregato mazgų.
Pažymime, kad techninėje specifikacijoje nėra nustatytas konkretus gamintojas ar modelis – reikalavimas apibrėžia pageidaujamą konstrukcinį sprendimą, užtikrinantį eksploatacinį funkcionalumą. Perkantysis subjektas, vertindama įrangos naudojimo sąlygas, pasirinko sprendimą, kuris leidžia paprasčiau atlikti priežiūros ir remonto darbus. 
Reikalavimas nustatytas atsižvelgiant į Perkančiojo subjekto eksploatacinius poreikius ir siekį užtikrinti efektyvią įrangos priežiūrą visą jos eksploatavimo laikotarpį.
Taip pat atkreipiame dėmesį, kad Jūsų pateiktas argumentas dėl suvirintų gaubtų naudojimo generatoriams ant priekabų nėra pagrįstas privalomais teisės aktų ar techninių standartų reikalavimais, tačiau tai savaime nepaneigia galimybės naudoti modulinę, varžtais tvirtinamą konstrukciją, jeigu ji atitinka techninėje specifikacijoje nustatytus reikalavimus ir užtikrina tinkamas įrangos eksploatacines savybes.
Atsižvelgiant į tai, kad tiekėjo pateikti argumentai grindžiami atskirų gamintojų rekomendacijomis, o ne privalomais teisės aktų ar techninių standartų reikalavimais, Perkantysis subjektas nemato pagrindo keisti techninės specifikacijos. Nustatytas reikalavimas atitinka Perkančiojo subjekto eksploatacinius poreikius, yra susijęs su siekiamu įsigyti objektu, proporcingas ir užtikrina galimybę tiekėjams siūlyti reikalavimus atitinkančią įrangą.

